Iba 800 kusov pre celý svet. Škoda prichádza s unikátnou edíciou RS 130 pre model Elroq RS v plnej výbave

**› Limitovaná edícia Škoda Elroq RS 130 predstavená pri príležitosti osláv 130. výročia značky Škoda prichádza v unikátnej farbe a s maximálnou úrovňou výbavy**

**› Vôbec po prvý raz v modernej histórii značky je možné získať model v matnom prevedení laku**

**› Iba 800 kusov pre celý svet – jedinečná možnosť, ako sa odlíšiť od ostatných**

**› Model v limitovanej edícii je výnimočný doslova maximálnou výbavou - obsahuje prakticky všetky príplatkové prvky, ktoré je možné nakonfigurovať**

**› Jedinečný kúsok je na Slovensku v limitovanom počte možné zakúpiť už za 57 390 eur pre súkromných zákazníkov a 43 433 eur bez DPH pre firmy a podnikateľov a to vrátane univerzálnej nabíjačky v cene vozidla**

Bratislava, 21. júla 2025 **– Značka Škoda rozširuje svoju ponuku elektrických vozidiel o skutočne výnimočnú a najmä limitovanú novinku – model Škoda Elroq RS 130, ktorý vznikne iba v počte 800 kusov pre celý svet. Tento exkluzívny variant športového elektrického SUV s maximálnou úrovňou výbavy je určený pre tých, ktorí hľadajú výnimočnosť, výkon a zároveň výrazný dizajn. Názov edície pritom odkazuje na 130-ročnú históriu značky škoda a jej záväzok k inováciám, kvalite a športovému duchu.**

„*Edícia Elroq RS 130 je oslavou nášho technologického pokroku, športovej tradície a zároveň darčekom pre našich najnáročnejších zákazníkov*,“ uviedol Michal Pres, vedúci marketingu a produktu spoločnosti Škoda Auto Slovensko a dodal: „*Veríme, že spojenie jedinečného dizajnu, maximálnej úrovne výbavy a dynamických schopností limitovanej edície Elroq RS 130 osloví vodičov, ktorí od auta očakávajú viac ako len bežnú jazdu.*“

Škoda Elroq RS 130 modelového roku 2026 prináša v porovnaní so štandardnou verziou Elroq RS viacero unikátnych prvkov. Najviditeľnejším z nich pre túto 800-kusovú limitovanú edíciu je špeciálny lak v matnom odtieni „Sivá Graphite“, ktorý dodáva vozidlu ešte sebavedomejší a modernejší vzhľad. Je to zároveň vôbec po prvý raz, čo je možné si v modernej histórii značky zaobstarať vozidlo v matnom prevedení laku a s maximom výbavy, aká je vôbec možná. Zároveň, v kombinácii s čiernymi prvkami karosérie a športovým dizajnom RS pôsobí auto nielen výkonne, ale aj mimoriadne štýlovo a prémiovo.

Okrem toho dostáva edícia RS 130 ešte viac výbavy, ktorá nad rámec už tak veľmi bohato vybaveného modelu RS prináša ďalšie komfortné a technologické prvky pre vodiča aj posádku. Za cenu 57 390 eur vrátane cenového zvýhodnenia 2 300 eur pre súkromných zákazníkov, resp. 43 433 eur bez DPH pre firmy a podnikateľov tak zákazníci na Slovensku získajú menovite navyše trojzónovú automatickú klimatizáciu, Remote Park Assist, Trained Park Assist, elektricky nastaviteľné predné sedadlá s pamäťou a masážnou funkciou, vyhrievané čelné sklo, vyhrievané zadné sedadlá, tepelné čerpadlo, deliacu sieť, ťažné zariadenie či univerzálnu nabíjačku s výkonom 11 kW s koncovkou na klasickú 230V sieť či priemyselnú 16A/400V zástrčku.

Z pohľadu techniky vychádza RS 130 zo štandardného modelu Elroq RS, čo znamená, že pod kapotou sa nachádza dvojica elektromotorov s celkovým výkonom 250 kW (340 koní), ktorá zabezpečuje pohon všetkých štyroch kolies. Vďaka tejto konfigurácii dokáže vozidlo zrýchliť z 0 na 100 km/h len za 5,4 sekundy. Batéria s využiteľnou kapacitou 79 kWh poskytuje dojazd viac ako 520 kilometrov podľa metodiky WLTP. Rýchle nabíjanie jednosmerným prúdom výkonom až 185 kW umožňuje doplnenie kapacity z 10 na 80 % približne za 26 minút.

Interiér vozidla v edícii RS 130 je zameraný na zdôraznenie športového charakteru vozidla a zároveň maximálne pohodlie posádky. Dominujú mu športové sedadlá čalúnené kombináciou materiálu Suedia a ekologickej kože s výrazným prešívaním, ktoré je typickým prvkom línie RS. Vodiča poteší digitálny prístrojový panel, rozšírený o head-up displej s prvkami rozšírenej reality, ako aj prémiový audiosystém Canton s 12 reproduktormi. V štandardnej výbave nechýbajú Matrix LED svetlomety, adaptívny podvozok DCC, ambientné osvetlenie či inteligentné asistenčné systémy najnovšej generácie.

Model Elroq RS 130 nadväzuje na strategické smerovanie značky v oblasti elektromobility a posilňuje jej postavenie v segmente kompaktných elektrických SUV. Škoda tak opäť potvrdzuje, že aj v čisto elektrickom svete dokáže prinášať vozidlá, ktoré ponúkajú nielen praktickosť, ale aj emócie, dynamiku a prémiový charakter.

Pre objednanie vozidla v tejto limitovanej sérii je potrebné obrátiť sa na autorizovaného predajcu značky Škoda.

Viac informácií nájdete na [www.skoda-auto.sk](http://www.skoda-auto.sk) alebo v sieti autorizovaných predajcov značky Škoda.

**Pre ďalšie informácie, prosím, kontaktujte:**

**Zuzana Kubíková**, PR manager Škoda Auto Slovensko s.r.o.

M: +421 904 701 339

zuzana.kubikova2@skoda-auto.sk



|  |  |  |  |
| --- | --- | --- | --- |
| Výsledek obrázku pro twitter facebook instagram logo | [/SkodaAutoSK](https://www.facebook.com/SkodaAutoSK) | Výsledek obrázku pro twitter facebook instagram logo | /[SkodaAutoSK](http://www.instagram.com/SkodaAutoSK) |

**Fotografie k téme:**



|  |  |
| --- | --- |
|  | **Iba 800 kusov pre celý svet. Škoda prichádza s unikátnou edíciou RS 130 pre model Elroq RS** Škoda rozširuje svoju ponuku elektrických vozidiel o skutočne výnimočnú novinku – model Škoda Elroq RS 130, ktorý vznikne iba v počte 800 kusov pre celý svet. Tento exkluzívny variant športového elektrického SUV je určený pre tých, ktorí hľadajú výnimočnosť, výkon a zároveň výrazný dizajn.[Download](https://webapps.skoda-auto.sk/PR/elroqrs130/rs130.jpg) **Zdroj: Škoda Auto** |
|  | **Iba 800 kusov pre celý svet. Škoda prichádza s unikátnou edíciou RS 130 pre model Elroq RS** Okrem toho dostáva edícia RS 130 ešte viac výbavy, ktorá nad rámec už tak veľmi bohato vybaveného modelu RS prináša ďalšie komfortné a technologické prvky pre vodiča aj posádku.[Download](https://webapps.skoda-auto.sk/PR/elroqrs130/rs130l.jpg) **Zdroj: Škoda Auto** |

**Škoda Auto**

› sa v novom desaťročí úspešne riadi stratégiou „Next Level Škoda Strategy“;

› sa usiluje o to, aby sa do konca dekády pomocou atraktívnych ponúk vo vstupných segmentoch a vďaka ďalším modelom s elektrickým pohonom zaradila medzi tri najpredávanejšie značky v Európe;

› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;

› v súčasnosti zákazníkom ponúka 12 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Slavia, Kylaq a Kushaq;

› v roku 2024 dodala zákazníkom po celom svete viac ako 926 600 vozidiel;

› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov;

› ako značka koncernu Volkswagen samostatne vyvíja a vyrába pre ďalšie značky koncernu komponenty ako batériové systémy pre platformu MEB, motory a prevodovky;

› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom.

› celosvetovo zamestnáva viac než 40 000 ľudí a je aktívna na viac ako 100 trhoch.